
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«18» ліпеня 2023 г.
	№ 107
	   г. Масква




Аб унясенні змяненняў 
у Парадак запаўнення дэкларацыі на тавары

У адпаведнасці з пунктам 5 артыкула 105 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Парадак запаўнення дэкларацыі на тавары, зацверджаны Рашэннем Камісіі Мытнага саюза ад 20 мая 2010 г. № 257, наступныя змяненні:
а) абзац шосты пункта 6 выкласці ў наступнай рэдакцыі:
«Тавары, якія ўтрымліваюць аб’екты інтэлектуальнай уласнасці, уключаныя ў нацыянальны мытны рэестр аб’ектаў інтэлектуальнай уласнасці дзяржавы – члена Саюза (далей – мытны рэестр аб’ектаў інтэлектуальнай уласнасці), у якой гэтыя тавары змяшчаюцца пад мытную працэдуру, і (або) адзіны мытны рэестр аб’ектаў інтэлектуальнай уласнасці дзяржаў – членаў Саюза, дэкларуюцца асобна ад тавараў, якія не ўтрымліваюць аб’екты інтэлектуальнай уласнасці, уключаныя ва ўказаны рэестр (рэестры).»;
б) у пункце 15:
абзац сёмы (пасля табліцы) падпункта 29 выкласці ў наступнай рэдакцыі:
«пры дэклараванні тавараў, якія ўтрымліваюць аб’екты інтэлектуальнай уласнасці, уключаныя ў мытны рэестр аб’ектаў інтэлектуальнай уласнасці і (або) адзіны мытны рэестр аб’ектаў інтэлектуальнай уласнасці дзяржаў – членаў Саюза, дадаткова ўказваецца (пры наяўнасці) рэгістрацыйны нумар (нумары) аб’екта інтэлектуальнай уласнасці ў адпаведнасці з гэтым рэестрам (рэестрамі). Указанне некалькіх рэгістрацыйных нумароў пры падачы ДТ у выглядзе электроннага дакумента ажыццяўляецца шляхам запаўнення адпаведных рэквізітаў структуры ДТ, а пры падачы ДТ у выглядзе дакумента на папяровым носьбіце – праз коску.»;
абзац сёмы (пасля табліцы) падпункта 31 выкласці ў наступнай рэдакцыі:
«код у адпаведнасці з класіфікатарам звестак аб аб’ектах інтэлектуальнай уласнасці;».
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за 1 кастрычніка 2023 г.


	Старшыня Калегіі

